













SKLEP O SPREMEMBAH IN DOPOLNITVAH SKLEPA O USTANOVITVI JAVNE AGENCIJE ZA ŽELEZNIŠKI PROMET REPUBLIKE SLOVENIJE

PREDLOG


EVA: 2026-2440-0022


I.	UVOD
1.	Razlogi in podlage za izdajo

Pravna podlaga:
21. člen Zakona o železniškem prometu (Uradni list RS, št. 99/15 - uradno prečiščeno besedilo, 30/18, 82/21, 54/22 – ZUJPP, 18/23 – ZDU-1O in 16/26) in 6. člen Zakona o javnih agencijah (Uradni list RS, št. 52/02, 51/04 – EZ-A, 33/11 – ZEKom-C in 83/25 - ZOUL) 

Rok za izdajo:
/

Glavni razlogi za izdajo:
V letu 2026 je bil sprejet Zakon o spremembah in dopolnitvah Zakona o varnosti v železniškem prometu (Uradni list RS, št. 16/26), s katerim je agencija dobila dodatne naloge, in Izvedbena uredba Komisije (EU) 2026/253 z dne 6. februarja 2026 o tehnični specifikaciji v zvezi s telematskim podsistemom železniškega sistema v Evropski uniji za interoperabilnost souporabe podatkov v železniškem prevozu (TSI za telematiko) ter o razveljavitvi uredb (EU) št. 454/2011 in (EU) št. 1305/2014 (UL L, 2026/253, 10. 2. 2026). Zaradi navedenih pravnih aktov je treba uskladiti Sklep o ustanovitvi Javne agencije za železniški promet Republike Slovenije (Uradni list RS, št. 30/03, 59/03, 54/07, 76/08, 37/10, 67/11, 22/13, 63/13, 52/16 in 68/18).

2.	Ocena finančnih posledic predloga akta za državni proračun in druga javna finančna sredstva

Predlog nima posledic za državni proračun in druga javna finančna sredstva.

3.	Prikaz ureditve v drugih pravnih sistemih in prilagojenosti predlagane ureditve pravu Evropske unije

3.1	Prikaz ureditve v drugih pravnih sistemih

Drugi pravni sistemi niso bili predmet proučevanja.

3.2	Prikaz ureditve v pravnem redu Evropske unije

Predlog ni predmet usklajevanja s pravnim redom EU.

3.3	Prikaz ureditve v posameznih državah članicah Evropske unije

/

4.	Presoja posledic
4.1	Presoja administrativnih posledic

Predlog nima administrativnih posledic.

4.2	Presoja posledic za okolje, vključno s prostorskimi in varstvenimi vidiki

Predlog nima posledic za okolje.

4.3	Presoja posledic za gospodarstvo

Predlog nima posledic za gospodarstvo.

4.4	Presoja posledic za socialno področje

Predlog nima posledic za socialno področje.

4.5	Presoja posledic za dokumente razvojnega načrtovanja

Predlog nima posledic za dokumente razvojnega načrtovanja.

4.6	Presoja posledic za druga področja

Predlog nima posledic za druga področja.

4.7	Izvajanje sprejetega predpisa

Agencija nastopa v pravnem prometu v svojem imenu in za svoj račun. Naloge opravlja v javnem interesu, in sicer naloge varnostnega organa, naloge licenčnega organa, naloge certifikacijskega organa, naloge ocenjevalnega organa in naloge nadzornega organa, ter odloča v upravnih zadevah, vodi inšpekcijske in prekrškovne postopke.
 
S sprejetjem Zakona o spremembah in dopolnitvah Zakona o varnosti v železniškem prometu - ZVZelP-1B (Uradni list RS, št. 16/26) je agencija dobila dodatne naloge, zaradi česar je potrebno uskladiti Sklep o ustanovitvi Javne agencije za železniški promet Republike Slovenije (Uradni list RS, št. 30/03, 59/03, 54/07, 76/08, 37/10, 67/11, 22/13, 63/13, 52/16 in 68/18). Agencija izvaja naloge, kot so določene v zakonodaji s področja železnic in so v skladu z zakonodajo navedene v predmetnem sklepu.

5.	Prikaz sodelovanja javnosti

/



II.	BESEDILO ČLENOV
Na podlagi 21. člena Zakona o železniškem prometu (Uradni list RS, št. 99/15 – uradno prečiščeno besedilo, 30/18, 82/21, 54/22 – ZUJPP, 18/23 – ZDU-1O in 16/26) in 6. člena Zakona o javnih agencijah (Uradni list RS, št. 52/02, 51/04 – EZ-A, 33/11 – ZEKom-C in 83/25 – ZOUL) je Vlada Republike Slovenije sprejela 

Sklep o spremembah in dopolnitvah Sklepa o ustanovitvi Javne agencije za železniški promet Republike Slovenije
1. člen

	V Sklepu o ustanovitvi Javne agencije za železniški promet Republike Slovenije (Uradni list RS, št. 30/03, 59/03, 54/07, 76/08, 37/10, 67/11, 22/13, 63/13, 52/16 in 68/18) se v 6. členu v prvem odstavku štirideseta alineja spremeni tako, da se glasi:

	»– izvaja naloge nacionalne kontaktne točke iz tretjega odstavka 20. člena Izvedbene uredbe 2026/253/EU;«.

	Za štirideseto alinejo se dodata novi, enainštirideseta in dvainštirideseta alineja, ki se glasita:

	»– izdaja smernice oziroma navodila prevoznikom in upravljavcem glede vsebine in priprave SVU v procesu pridobivanja ali podaljšanja varnostnih spričeval in varnostnih pooblastil;
	 – koordinira in vodi aktivnosti vseh deležnikov na področju ozaveščanja javnosti o varnosti v železniškem prometu.«.
2. člen

	Drugi odstavek se črta.

KONČNA DOLOČBA
3. člen

	Ta sklep začne veljati petnajsti dan po objavi v Uradnem listu Republike Slovenije.

III.	OBRAZLOŽITEV

K 1. členu:
S sprejetjem Zakona o spremembah in dopolnitvah Zakona o varnosti v železniškem prometu – ZVZelP-1B (Uradni list RS, št. 16/26) je agencija dobila dodatne naloge, zaradi česar je treba uskladiti Sklep o ustanovitvi Javne agencije za železniški promet Republike Slovenije (Uradni list RS, št. 30/03, 59/03, 54/07, 76/08, 37/10, 67/11, 22/13, 63/13, 52/16 in 68/18).
Določitev nacionalne kontaktne točke se ne opira na ZVZelP-1B, temveč neposredno na Izvedbeno uredbo 2026/253/EU.

K 2. členu:
Črta se besedilo drugega odstavka, ki določa, da se splošni akti objavijo v uradnem listu. Določba kot taka je nepotrebna, saj to obveznost določa Zakon o objavljanju v Uradnem listu Republike Slovenije, ki natančno opredeli, kateri akti se objavljajo v uradnem listu.
 

K 3. členu:
S 3. členom se določi začetek veljavnosti sklepa.



IV.	PRILOGE

Priloge niso priložene.

